|  |  |  |  |
| --- | --- | --- | --- |
| Títol: | L’ARANYA VOLADORA | | |
| Pseudònim: | MUSQUIBIT | Gènere: | C.Mig de Primària |
| Categoria: | B Prosa | Edat: | 8 anys |

**L’ARANYA VOLADORA**

Vet aquí que hi havia una aranya que volia volar. Va voler anar a la botiga del saltamartí, perquè li fessin unes ales.

L’aranya va anar, i el saltamartí li va dir: - Què vols aranya?

I l’aranya li va contestar: - Vull unes ales per volar!

-Si vols unes ales te les faré, però amb una condició, em donaràs 1.000 aragnideuros. Li va respondre el saltamartí.

L’aranya li va contestar: - Sí, te’ls donaré!!!!!

Però, va passar una cosa, l’aranya quan va anar a la seva casa a buscar la seva guardiola, va veure que no tenia tants aragnideuros.

I va dir: - Crec que algú m’ha robat els meus aragnideuros, qui podrà ser?

A la nit, quan l’aranya ja s’havia adormit, el seu veí l’escorpí va dir: - Crec que l’aranya encara no s’ha assabentat, que he estat jo qui ha robat els seus aragnideuros, ja, ja, ja!

Al matí, l’aranya es va posar a buscar els aragnideuros i va dir: - Potser és l’escorpí, el meu veí. vaig a trucar-lo!

L’aranya va trucar-lo i li va dir: - Escolta’m. M’han robat uns aragnideuros, potser has estat tu?

L’escorpí li va contestar: - No, jo no sé res!

I l’aranya li va respondre: - Igualment et faré una visita.

I l’aranya, quan va anar a la casa de l’escorpí, va dir: - Ah!!! Ja sabia que havies estat tu! I ara em pagaràs el que m’has tret, fent la neteja de tota la meva casa! I així va recuperar els seus diners.

L’aranya va anar a la botiga del saltamartí i es va comprar les ales, i es va convertir en la millor aranya voladora del món.

Conte contat ja s’ha acabat i mentrestant la teranyina se’n va al terrat!